دستونک
زردتاکیں پیژگاہ ءِ آزمان کپیت آپ ءَ
موم بیت بیگاہ ءِ آزمان کپیت آپ ءَ
درچکی ساہگےزرت ءُ روچ ءِ چمّ پِرداتنت
پُل زَرنت بانگواہ ءِ آزمان کپیت آپ ءَ
مہرمیں گدان ءَ چہ نمب ءُ نود واترنت
زلپ ششتگیں جاہ ءِ آزمان کپیت آپ ءَ
چّم زَرنت کہ رنگانی موسمے بہ نزّاراں
دست جناں داں ارواہ ءِ آزمان کپیت آپ ءَ
کلکشانیں ایمان ءِ نیّت ءَ چو پولنگ اِنت
دل نہ سُپتگیں ماہ ءِ آزمان کپیت آپ ءَ
لیاقت امین